नई दिल्ली: दिल्ली से सटे गाजियाबाद में परिवार के सामने महिला के साथ बलात्कार की घटना सामने आई है. दरअसल, गाजियाबाद में परिवार को बंधक बनाकर दो लोगों ने एक महिला के साथ कथिततौर पर बलात्कार किया और लूटपाट भी की. गुरुवार को पुलिस ने यह जानकारी दी. डीएसपी प्रभात कुमार ने कहा कि यह घटना बुधवार की रात गाजियाबाद के काकरा गांव में हुई. जब पांच लुटेरों ने पीड़ित के घर में घुस कर लूटपाट की घटना को अंजाम दिया.